**Molėtų rajono savivaldybės taryba**

**SPRENDIMAS**

**Dėl nuomos sutarties nutraukimo**

2020 m. birželio 25 d. Nr. B1-B1-182

Molėtai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo, patvirtinto Molėtų rajono savivaldybės tarybos 2019 m. lapkričio 27 d. sprendimu Nr. B1-254 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo patvirtinimo”, 9 punktu, Molėtų rajono savivaldybės ilgalaikio materialiojo turto nuomos sutarties Nr. T5-8, sudarytos 2018 m. gruodžio 14 d., 24.2 papunkčiu, atsižvelgdama į uždarosios akcinės bendrovės „Licitus“ 2020 m. birželio 16 d. prašymą,

Molėtų rajono savivaldybės taryba n u s p r e n d ž i a:

1. Nutraukti šalių susitarimu Molėtų rajono savivaldybės administracijos ir uždarosios akcinės bendrovės „Licitus“ 2018 m. gruodžio 14 d. pasirašytą Molėtų rajono savivaldybės ilgalaikio materialiojo turto nuomos sutartį Nr. T5-8, sudarytą vadovaujantis Molėtų rajono savivaldybės tarybos 2018 m. spalio 25 d. sprendimu Nr. B1-246 „Dėl savivaldybės nekilnojamojo turto išnuomojimo viešojo konkurso būdu“.
2. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti susitarimą dėl 1 punkte nurodytos sutarties nutraukimo bei turto priėmimo - perdavimo aktą.
3. Pripažinti netekusiu galios Molėtų rajono savivaldybės tarybos 2018 m. spalio 25 d. sprendimą Nr. B1-246 „Dėl savivaldybės nekilnojamojo turto išnuomojimo viešojo konkurso būdu“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Saulius Jauneika